CELEX: 62017TB0819
Language: hu
Date: 2018-09-13 00:00:00
Title: T-819/17. sz. ügy: A Törvényszék 2018. szeptember 13-i végzése – WH kontra EUIPO („Közszolgálat — Tisztviselők — A 2016. évre vonatkozó értékelési eljárás — Bizonyos értékeléseknek az értékelő jelentésből való visszavonása — Elfogadhatatlanság”)

26.11.2018   
            
            
               HU
            
            
               Az Európai Unió Hivatalos Lapja
            
            
               C 427/77
            
         
      A Törvényszék 2018. szeptember 13-i végzése – WH kontra EUIPO
      (T-819/17. sz. ügy) (1)
      
      („Közszolgálat - Tisztviselők - A 2016. évre vonatkozó értékelési eljárás - Bizonyos értékeléseknek az értékelő jelentésből való visszavonása - Elfogadhatatlanság”)
      (2018/C 427/103)
      Az eljárás nyelve: francia
      
         Felek
      
      
         Felperes: WH (képviselő: E. Fontes Vila ügyvéd)
      
         Alperes: az Európai Unió Szellemi Tulajdoni Hivatala (képviselők: A. Lukošiūtė és Tóth K. meghatalmazottak)
      
         Az ügy tárgya
      
      Az EUMSZ 270. cikken alapuló és arra irányuló kérelem, hogy a Törvényszék kötelezze az EUIPO-t arra, hogy a felperes 2016. évre vonatkozó értékelő jelentéséből távolítson el minden, a felperes kommunikációjának jellemzőire vonatkozó kifogást, mivel azok helytelenek és megsértik a gondolatai és véleménye szabad kifejezésére vonatkozó alapvető jogot.
      
         A végzés rendelkező része
      
      
                  1)
               
               
                  A Törvényszék a keresetet mint elfogadhatatlant elutasítja.
               
            
                  2)
               
               
                  A Törvényszék WH-t kötelezi a költségek viselésére.
               
            
         (1)  HL C 72., 2018.2.26.